молю̀ у́бѡ тя̀ бл҃же и чл҃вѣколю́бче, сохрани́ мя подъ̑ кро́вомъ твои́мъ, и въ сѣ́ни крилу̂ твоє́ю, и да́руй мѝ чи́стою со́вѣстію да́же до послѣ́днягѡ моегѡ̀ издыха́нія, досто́йнѡ причаща́тися ст҃ы́нь твои́хъ во ѡставле́ніе грѣхѡ́въ, и въ жи́знь вѣ́чную: ты́ бо єсѝ хлѣ́бъ живо́тный, исто́чникъ ст҃ы́ни, пода́тель бл҃ги́хъ, и тебѣ̀ сла́ву возсыла́емъ со ѻц҃е́мъ и ст҃ы́мъ дх҃омъ, ны́нѣ и при́снѡ, и во вѣ́ки вѣкѡ́въ, ами́нь